มีอาการหัวใจเต้นผิดจังหวะ AF คุณให้ทานยา bisoprolol bislic 2.5mg 7วันวันละครั้ง ตอนนี้อาการหายเป็นปกติคุณก็เลิกให้ทานยาแล้ว แต่หัวใจเต้นช้า 55-60ครั้งต่อนาที อันตรายไหมครับ ใช้เวลานานไหมครับกว่าจะกลับมาเต้นปกติที่ 70ครั้งต่อนาทีหลังเลิกทานยา
สวัสดีค่ะ Bisoprolol เป็นยากลุ่มเบต้าบล็อกเกอร์ ออกฤทธิ์โดยการช่วยลดอัตราการเต้นของหัวใจและช่วยไม่ให้หัวใจทำงานหนักเกินไป ใช้รักษาภาวะความดันโลหิตสูงหรือหัวใจเต้นผิดจังหวะบางชนิดผลข้างเคียงที่พบได้ทั่วไป ได้แก่ อ่อนเพลีย ปวดศีรษะ เวียนศีรษะ นอนไม่หลับ มึนงง ปวดท้อง คลื่นไส้อาเจียน หายใจไม่อิ่ม หายใจลำบาก หัวใจเต้นผิดปกติ ใจสั่นได้ซึ่งยาจะถูกกำจัดออกจากร่างกาย ค่าครึ่งชีวิตอยู่ที่ประมาณ 9-12 ชั่วโมง หรือจะถูกกำจัดออกจากร่างกายหมดประมาณ 4-5 เท่าของค่าครึ่งชีวิต ก็อาจจะอยู่ที่ประมาณ 2-3 วันค่ะ หากผ่านไปแล้ว ก็ยังมีอาการหัวใจเต้นช้าน้อยกว่า 60 ครั้งต่อนาทีอยู่ควรกลับไปพบแพทย์ที่รักษาอีกครั้งค่ะ